Moedersdagkopies vir minder as R150! - Goeie Huishouding
Moedersdag kom al hoe nader (Sondag 14 Mei – ja, hiérdie Sondag!) en dis 'n dag wat opgedra is aan dié wat dit hul missie maak om ander eerste te stel. Hier is 'n paar fantastiese geskenke wat jou nie 'n plaas se prys sal kos nie:
Vir die ma wie se kombuis haar hartsplek is
Gaas-teesif – R45*
Teeliefhebbers sal dol wees oor hierdie teesif met sy vintage-styl. Jy kan dit by Poetry kry.
Eierposjeer-stel – R89,95*
As jou ma iemand is wat geposjeerde eiers vir ontbyt verkies, dan is hierdie die ideale geskenk. Kry dié posjeerstel by Woolworths.
Stamper en vysel – R129 (op uitverkoping)*
Verryk ma se kookervaring met hierdie stamper en vysel van @home.
Vlekvryestaal-Supra-staander vir kombuisgerei – R149*
Hierdie sjiek staander sal 'n tikkie glans aan enige kombuis verleen, en dit hou boonop al daardie lepels en spane netjies bymekaar. Kry dit by Yuppiechef.
Vir die ma met 'n groeihand
Gourmet Slab of Seed-roerbraaigroente – R69*
Só lyk tuinmaak in die 21ste eeu! Elke pak bevat 'n staaf van grond, organiese bemesting en groentesaad, en dit kan op enige plek geplant word, selfs in potte. Dis perfek vir die kombuisvensterbank. Slow Delicious bied 'n hele reeks saad om van te kies. Kry dit by Yuppiechef.
Essential Tools-saadkoevertjies – R129 vir 'n pak van 12*
Dis baie nuttig om saad in te bêre en te orden. Jy kan die naam van die saad op die koevert skryf, asook die datum waarop dit geoes is. Hierdie koevertjies is by Yuppiechef te koop.
Gardens Unfurled-inkleurboek vir volwassenes – R145*
Hierdie volwasse-inkleurboek is ideaal vir kreatiewe siele wat dol is oor die buitelug. Gee dit saam met 'n pakkie inkleurkryte vir jou ma. Dié boek is by Poetry te koop.
Orgidee in 'n keramiekpot – R149,99*
'n Orgidee is altyd 'n gawe geskenk, veral op Moedersdag! Niks sê "Ma, ek's lief vir jou" soos hierdie besonderse blom nie. Koop dit by Woolworths.
Vir die ma wat daarvan hou om haar huis mooi te maak
Moedersdag-koffiebeker – R59,95*
Hierdie beker met sy Moedersdag-bewoording sal jou ma elke keer aan jou herinner wanneer sy daaruit drink. Dis van Woolworths.
Simply Home-afdruk met "Love" in koper – R109*
Kikker 'n muur in 'n vertrek – soos die woonkamer waar almal dit kan sien – met hierdie pragtige afdruk op. Dit is by Yuppiechef te koop.
Spanspekbakkie – R125*
Hierdie bakkie kan vir alles van kos tot juwele en snuisterye ingespan word. Jou ma sal dol wees daaroor! Dis by Poetry te koop.
Sarah Jane-roos-en-geranium-kers – R149*
Hierdie kers ruik absoluut hemels en spog boonop met 'n pragtige verpakking. Dit is van Yuppiechef.
Vir die ma wat van mooi modes hou
Gebreide Monica-mussie – R65*
Dié sagte mussie is gemaklik en prakties en ideaal vir die modebewuste ma wat steeds warm wil bly. Die strikkie gee dit 'n vintage-gevoel. Koop dit by Poetry.
Vingerlose handskoene – R120*
Hierdie handskoene is in verskeie kleure beskikbaar en die feit dat dit nie vingers het nie, maak dit meer prakties. Jy kan dit by Woolworths koop.
Geweefde Sylvie-serp – R120*
Maak seker jou ma het iets stylvol dog snoesig om haar hierdie winter teen die koue te beskerm. Die fraiingrand gee dié serp 'n moderne kinkel. Dis by Poetry te koop.
Insteek-pantoffels – R140*
Elke ma kort 'n paar snoesige pantoffels om haar voete warm te hou, veral soggens wanneer dit so koud is of oor naweke wanneer 'n mens in jou pajamas wil boer! Hierdie stylvolle paar is by Woolworths te kry.